
Arvamuse andmine maaüksuse
Sepa tn 5b riigi omandisse jätmiseks

1. Asjaolud  ja  menetluse  käik
Maa-amet esitas Narva Linnavalitsusele 09.10.2018.a. kirjaga nr 6-5/18/15007 (dok. registris nr 1-12.3/10606) teate Narva linna haldusterritooriumil asuva maaüksuse maa riigi omandisse jätmise menetluse algatamisest, vastavalt lisatud asendiplaanile (piiriettepanek nr AT1807050001).

Riigi omandisse taotletakse sihtotstarbeta maa sihtotstarbega maaüksus maareformi seaduse § 31 lõike1 punkti 8 alusel maareservina. 

07.11.2018 ülevaatuse käigus tuvastati, et krundil asuvad õigusliku aluseta püstitatud ehitised: garaaž ja puidust katusealune metallist konteineriga, mis ei ole Ehitisregistris registreeritud. Garaaž on püstitatud betoonist plaadile, katusealune ei ole aluspinnasega kohtkindlalt ühendatud (ilma vundamendita). Ehitiste praegune valdaja on Sepa tn 5 kinnistu omanik. 

Taotletavale maaüksusele on Narva Linnavalitsuse 17.10.2018.a  korraldusega nr 900-k määratud koha-aadress Sepa tn 5b.

Taotletavale maaüksusele ei ole tänase päeva seisuga esitatud õigusvastaselt võõrandatud maa tagastamise või ostueesõigusega erastamise avaldust.
2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda Sepa tn 5b (piiriettepanek AT1807050001,  ligikaudne pindala 1 531 m2) Narva linnas asuva maaüksuse riigi omandisse jätmisega.
3.2. Määrata  Sepa tn 5b maaüksusele sihtotstarbeks - sihtotstarbeta maa (012; S).
4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

